3.	υπεγραφη η εγκριση της χρηματοδοτησησ του εργου Δημιουργία πληροφοριακού συστήματος για την υποστήριξη της οργάνωσης και διοίκησης μονάδων υγείας του Β ΠΕΣΥ αττικησ

Υπεγράφη από τον Ειδικό Γραμματέα για την Κοινωνία της Πληροφορίας Γιάννη Καλογήρου το έργο για τη Δημιουργία πληροφοριακού συστήματος για την υποστήριξη της οργάνωσης και διοίκησης μονάδων υγείας του Β ΠΕΣΥ ΑΤΤΙΚΗΣ συνολικού προϋπολογισμού 8,5Μ€.

Το έργο αφορά:
•	στη δημιουργία Πληροφοριακού Συστήματος με την ανάπτυξη και προμήθεια του απαιτούμενου λογισμικού υποστήριξης της διοικητικής, ιατρικής, εργαστηριακής και τροφοδοτικής οργάνωσης και λειτουργίας των Μονάδων του Β’ Περιφερειακού Συστήματος Υγείας Ν. Αττικής και της παρακολούθησης και εποπτείας τους από την Διοίκηση του. 
•	στη διασύνδεση του υπολογιστικού Κέντρου του Β’ ΠεΣΥ Αττικής με 6 Νοσοκομειακές Μονάδες του (Σισμανόγλειο, Γενικό Κρατικό (Γ. Γεννηματάς), ΚΑΤ, Αγία Όλγα, Σωτηρία, Ασκληπιείο Βούλας) και τις κεντρικές υπηρεσίες του ΠεΣΥ. 
•	στην ανάπτυξη διαδικτυακής πύλης για την υποστήριξη πληροφόρησης και πρόσβασης των πολιτών στις υπηρεσίες υγείας του Πε.Σ.Υ. 
•	στην οργάνωση και προετοιμασία προδιαγραφών, όρων και προϋποθέσεων για την προμήθεια και την εγκατάσταση του απαιτούμενου εξοπλισμού του πληροφοριακού συστήματος του Β’ ΠεΣΥ Αττικής,. 
•	στην Τεχνική Υποστήριξη και τις Υπηρεσίες Υποστήριξης Χρηστών Πληροφοριακού Συστήματος Μονάδων Υγείας Β' ΠεΣΥ Αττικής. 

Στόχος είναι η δημιουργία ενός εξελιγμένου πληροφοριακού περιβάλλοντος το οποίο θα συνεισφέρει ουσιαστικά στην βελτιστοποίηση της εξυπηρέτησης του πολίτη, στην εκλογίκευση των λειτουργιών που σχετίζονται με τη παροχή υπηρεσιών υγείας, στην ανάπτυξη αμφίδρομης επικοινωνίας και αλληλεπίδρασης μεταξύ πολίτη και ΠεΣΥ καθώς και στον αποτελεσματικό έλεγχο και προγραμματισμό των παρεχομένων υπηρεσιών από τη Κεντρική Υπηρεσία του ΠεΣΥ. 

Αναλυτικότερα το ολοκληρωμένο Σύστημα Λογισμικού  που θα αναπτυχθεί: 
•	Θα διαχειρίζεται με συνέπεια, συνέχεια, ασφάλεια και αξιοπιστία όλα τα δεδομένα που σχετίζονται με τη παροχή υπηρεσιών από 6 νοσοκομειακές μονάδες του ΠεΣΥ. και αφορούν για παράδειγμα : στην αιτία εισόδου στο σύστημα (επίσκεψη στα ΕΙ, εξετάσεις, νοσηλεία, απογευματινά ιατρεία, κλπ.), στην εξέλιξη των περιστατικών (έξοδος, ημέρες νοσηλείας, διακομιδή, κλπ.) καθώς και στα χαρακτηριστικά γνωρίσματα των χρηστών (φύλο, γεωγραφική αναφορά, Ταμείο ασφάλισης, κλπ.)
•	Θα συνεισφέρει στη βελτίωση της εξυπηρέτησης των πολιτών και στην αναβάθμιση των παρεχομένων υπηρεσιών υγείας με δεδομένα που αναφέρονται στην ικανοποίηση ασθενών σύμφωνα με στοιχεία αναμονής ασθενών για την εισαγωγή στο σύστημα καθώς και έρευνα βαθμού ικανοποίησης ασθενών.
•	Θα υποστηρίζει την αποτελεσματική συνεργασία και συνέργια μεταξύ των επιμέρους Συστημάτων Λογισμικού με στόχο την ολοκληρωμένη αντιμετώπιση της παροχής υπηρεσιών προς το πολίτη και την πλήρη αξιοποίηση των πληροφοριών που προκύπτουν από αυτή. Μερικοί από τους δείκτες αναφέρονται:
o	στη βελτίωση επιπέδου Υγείας πληθυσμού, 
o	στο σύνολο δεικτών θνησιμότητας για διάφορες ομάδες πληθυσμού, 
o	στον δείκτη πρόσβασης του πληθυσμού σε υπηρεσίες του ΠεΣΥ 
o	στον δείκτη σχετικά με την επάρκεια φροντίδας Υγείας όπου εκφράζεται η δυνατότητα των μονάδων του ΠεΣΥ να παρέχουν την κατάλληλη φροντίδα σε όλα τα επίπεδα και τέλος 
o	στον δείκτη σχετικά με την ανταπόκριση του συστήματος (δείκτες εισόδου, παραμονής και εξόδου ασθενών από το σύστημα). 
•	Θα επιτρέπει τον κεντρικό έλεγχο, από τη Κεντρική Υπηρεσία του ΠεΣΥ, της ποιότητας και αποδοτικότητας όλων των παρεχομένων υπηρεσιών μέσα από τη διαχείριση κωδικοποιημένων πληροφοριών, με τη χρήση δεικτών που θα αναφέρονται :
o	στο δείκτη κάλυψης ιατρικών αναγκών, (Αρ. ιατρικού προσωπικού ανά 1000 κατοίκους)
o	στο δείκτη κάλυψης νοσηλευτικών αναγκών, (Αρ. κλινών ανά 1000 κατοίκους)
o	στο δείκτη κάλυψης ζήτησης νοσηλευτικών υπηρεσιών, (Παρατηρούμενη Ζήτηση/ δυνατότητα νοσηλείας)
•	Θα υποστηρίζει πλήρως τον επιχειρησιακό τρόπο λειτουργίας κάθε μονάδας αλλά παράλληλα θα  ενδυναμώνει την εφαρμογή κεντρικής πολιτικής του ΠεΣΥ με τη χρήση δεικτών που θα αναφέρονται :
o	στο επενδυτικό πρόγραμμα μονάδων Υγείας, (Πίνακας επενδυτικών έργων, χρονοδιαγράμματος και πηγών χρηματοδότησης)
o	στην πρόβλεψη οικονομικών αποτελεσμάτων Νοσοκομείων (προβλεπόμενοι λογαριασμοί αποτελεσμάτων σε τριετή χρονικό ορίζοντα) 
o	στην πρόβλεψη οικονομικών αποτελεσμάτων Μονάδων ΠΦΥ, (Στοιχεία εσόδων και δαπανών), 
o	στην πρόβλεψη οικον. αποτελεσμάτων ΠεΣΥ, ( Αποτελέσματα ΠεΣΥ  ως οργανισμός).